Andreas Juste - Wikipedio

# Andreas Juste

### From Wikipedia

Andreas Juste (1918-1998) esis advokato en Charleroi, Belgia. Il deskovris la Ido-linguo ed adheris ad ol entuziasmoze cirkum la fino di la yari 1940. De lore til sua morto, il praktikis la Ido pasionoze. Il konsideris la Ido kom sua expreso-linguo por la idei e sentimenti; ol esis vere lua linguo di kreado. Il produktis enorma e valoroza verkaro en Ido-linguo: originala poemi, odi e kanti poeziala, esayi en la linguala ed interlinguistikala domeni, originala fabli, vulgarigo-verko por Franca-parolanti ed anke tradukuri di magna Europana poeti.

Ultre ito, il redaktis granda nombro di sempre interesanta artikli por la centrala revuo di Ido, nome Progreso ed altra publikaji. Danke la profunda studio di la texti konstituciva da nia pioniri, e specale da Couturat, il esis diveninta expertizisto pri la Ido-linguo e lua opinioni esis sempre bonvenanta.

Ilua verkaro kontenas specale (originala verki):

- dek epistoli e kin satiri (de 1960 til 1980)
- Odo a Couturat por l'aniversario di lua morto (1966)
- Fabli dil olda korvo (1973) e fabli di la pigo (1983)
- L'"Amforo" ensemblo di poemi (de 1962 til 1987)
- Poemo hero-komika "la Serchado" en dek kanti (1962)
- Soneti (1963); "Idala foliumi" pri la Ido-linguo (1998)
- Antologio dil Ido-linguo, tomo 1 (1973), tomo 2 (1979)
- Ultre ito, il tradukis aden Ido diversa famoza poeti sub la titulo "Voci dil Saji" (1982) e redaktis en la Franca lerno-libro originala ed atraktiva por Franca-parolanti sub la titulo:"Un parler d'amis, l'Ido-linguo - 1907-1995".

Obtenita de "http://io.wikipedia.org../../../a/n/d/Andreas_Juste_627d.html"

Category: Idist-autori

##### Views

- Artiklo
- Debato
- Nuna revizo

##### Serchar